
Αριθ. 2074989/6673/0022 (1) 

Τροποποίηση της 2052382/4684/0022/6.8.91 ΚΥΑ «Χορήγηση 

εφάπαξ μηνιαίου ποσού εξόδων κινήσεως στους Ελεγκτές γιατρούς» 

(ΦΕΚ 616/Β/6.8.91). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Την παρ. 4 του άρθρου 60 του Ν. 1943/1991 «Εκσυγχρονισμός 
της Οργάνωσης και Λειτουργίας της Δημόσιας Διοίκησης, Αναβάθμιση 
του προσωπικού της και άλλες συναφείς διατάξεις». 

2. Την παρ. 2 του άρθρου 28 του Ν.Δ. 321/1969. 

3. Την υπ’ αριθ. Υ 1489/1076692/1224/0006Α/23.8.1991 
(ΦΕΚ 692/Β/26.8.91) απόφαση του Πρωθυπουργού και Υπουργού 
Οικονομικών. 

4. Την 2052382/4684/0022/6.8.91 κοινή υπουργική απόφαση, 
αποφασίζουμε: 

1. Τροποποιούμε την 2052382/4684/0022/6.8.91 ΚΥΑ «Χορή¬ 
γηση εφάπαξ μηνιαίου ποσού εξόδων κινήσεως στους Ελεγκτές για¬ 
τρούς» (ΦΕΚ 616/Β/6.8.91), ως ακολούθως: 

α) Η παράγραφος 2 της ανωτέρω απόφασης αντικαθίσταται ως εξής: 

«2. Τα παραπάνω ποσά καταβάλλονται στο τέλος κάθε μήνα με ξε¬ 
χωριστή μισθοδοτική κατάσταση προκειμένου περί Ελεγκτών γιατρών 
του Δημοσίου και κατά την ισχύουσα διαδικασία προκειμένου περί των 
λοιπών. Για κάθε εργάσιμη ημέρα που δεν ασκείται έλεγχος θα περικό¬ 
πτεται το 1/22 των ανωτέρω ποσών». 

β) Η παράγραφος 3 της ίδιας απόφασης καταργείται από της ισχύος 

της. 

γ) Η παράγραφος 4 της εν λόγω απόφασης λαμβάνει αριθμό 3. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 13 Νοεμβρίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

-♦- 

Αριθ. 2073365/6526/0022 (2) 

Χορήγηση στους συνταξιούχους ΝΑΤ μισθολογικής αύξησης Α’ και Β’ 
εξαμήνου 1991. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την με αριθμ. 2001815/104/0022/10.1.91 απόφαση του Υπ. 
Οικονομικών / Γ.Λ.Κ. / Δ/νση 22α Μισθολογίου / Τμ.Α'. 

2. Την με αριθμ. 64117/2589/24.12.90 κοινή απόφαση των 





















8684 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργών Εθνικής Οικονομίας, Οικονομικών, Εργασίας και Υγείας 
Πρόνοιας και Κοιν. Ασφαλίσεων που αφορά καθιέρωση μισθολογικών 
αυξήσεων στους εργαζομένους στο Δημόσιο και στους συνταξιού- 
χους. 

3. Την με αριθμ. 9019/295/25.1.82 απόφαση του Υπουργού των 
Οικονομικών που κυρώθηκε με το άρθρο 55 του Ν. 1249/82 για τον 
καθορισμό της ΑΤΑ. 

4. Το άρθρο 23 του Κ.Ν. 792/78 (ΦΕΚ 220 Α'/78 «Περί τροπο- 
ποιήσεως και συμπληρώσεως ενιαίων διατάξεων της περί ΝΑΤ νομοθε¬ 
σίας και άλλων συναφών διατάξεων»). 

5. Την απόφαση του ΔΣ/ΝΑΤ της 10ης συνεδρίασής του κατά την 
1.4.1991. 

6. Την οικονομική δυνατότητα του ΝΑΤ. 

7. Τη σύμφωνη γνώμη του Υπουργείου Εθνικής Οικονομίας / Δ/νση 
Τιμών Εισοδημάτων, Απασχόλησης και Κοιν. Πολιτ. έγγραφο αριθμ. 
63768/1486/30.9.91. 

8. Την αριθμ. Υ 1489/1076692/1224/0006Α/23.8.91 κοινή 
απόφαση του Πρωθυπουργού και του Υπουργού Οικονομικών (Ανάθεση 
αρμοδιοτήτων στον Υφυπουργό Οικονομικών), αποφασίζουμε: 

Ορίζουμε όπως χορηγηθεί και στους συνταξιούχους του ΝΑΤ για το 
από 1-9.1990 μέχρι 31.12.1991 χρονικό διάστημα η αύξηση που χο¬ 
ρηγήθηκε και στους συνταξιούχους του Δημοσίου και των ΝΠΔΔ δη¬ 
λαδή: 

α) Από 1.9. - 31.12.1990 ΑΤΑ Γ' τετραμήνου 1990 όπως καθορί¬ 
ζεται στην με αριθμ. 37678/1836/6.9.90, κοινή απόφαση των 
Υπουργών Εθνικής Οικονομίας, Οικονομικών και Εργασίας. 

β) Από 1ης Ιανουάριου 1991 αύξηση κατά 4% στην καταβαλλόμενη 
σύνταξη, όπως αυτή έχει διαμορφωθεί στις 31.12.1990 και πρόσθετη 
αύξηση κατά 4% από 1.7.1991 στη σύνταξή τους, όπως αυτή έχει δια¬ 
μορφωθεί στις 30.6.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 22 Νοεμβρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Κ. ΓΙΑΤΡΑΚΟΣ Α. ΠΑΥΛΙΔΗΣ 

-►- 

Αριθ. 2076220/12474-11/0016 (3) 

Τροποποίηση της. παραγράφου 2 του άρθρού 1 της 2048300/ 

6844-11/19.7.90, όπως αυτή είχε αντικατασταθεί με την παρά¬ 
γραφο 1 της 2017303/2773-11/13.3.91 απόφασης Υπουργού 

Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ 43Α') 
σύμφωνα με τις οποίες παρέχεται εξουσιοδότηση στον Υπουργό Οικονο¬ 
μικών να επιβάλλει με αποφάσεις του περιορισμούς κατά οφειλετών που 
δεν έχουν εκπληρώσει τις από οποιαδήποτε αιτία οφειλές τους προς το 
Δημόσιο, που ανάγονται στις συναλλαγές τους ή τις πράξεις τους. 

2. Την απόφασή μας αρ. 2048300/6844-11 /19.7.90 (ΦΕΚ 508 
τ.Β’) περί αποδεικτικού ενημερότητας για τα χρέη προς το Δημόσιο, 
όπως αυτή τροποποιήθηκε και συμπληρώθηκε με τις αποφάσεις μας 
αριθμ. 2017303/2773-11/13.3.91 (ΦΕΚ 186 τ.Β’) και 
2045350/7573-11/5.7.91 (ΦΕΚ 601 τ.Β’). 

3. Το γεγονός ότι, λόγω του ύψους του ποσού για το οποίο απαιτείται 
η προσκόμιση αποδεικτικού ενημερότητας κατά τη σύναψη συμβάσεων 
δανείων, πιστώσεων ή χρηματοδοτήσεων καθώς και για την εκτέλεση 
αυτών, δεν συμβάλλει αποτελεσματικά στο σκοπό για τον οποίο καθιε¬ 
ρώθηκε το αποδεικτικό ενημερότητας και πρέπει να μεταβληθεί, απο¬ 
φασίζουμε: 

1. Τροποποιούμε την παράγραφο 2 του άρθρου 1 της απόφασής μας 
2048300/6844-11/19.7.90 (ΦΕΚ 508 τ.Β’), όπως αυτή είχε αντι- 
κατασταθεί με την παράγραφο 1 της απόφασής μας 2017303/ 
2773-11/13.3.91 (ΦΕΚ 186 τ.Β’) ως εξής: 

«2. Για τη σύναψη και ανανέωση συμβάσεων δανείων, πιστώσεων 
και χρηματοδοτήσεων γενικά με τις αναγνωρισμένες στην Ελλάδα Τρά¬ 
πεζες και λοιπά πιστωτικά ιδρύματα, εφόσον τα ποσά των συμβάσεων 
αυτών υπερβαίνουν τις πεντακόσιες χιλιάδες (500.000) δραχμές. 

Η ίδια υποχρέωση υφίσταται και για την απόδοση ποσών σε εκτέλεση 
των συμβάσεων αυτών, εφόσον το ποσό που αποδίδεται υπερβαίνει το 
παραπάνω όριο. 


2. Η παράγραφος 13 του άρθρου 3 της απόφασής μας 2048300/ 
6844-11/19.7.90, όπως αυτή προστέθηκε με την παράγραφο 7 της 
απόφασής μας 2017303/2773-11/13.3.91 αντικαθίσταται ως 

εξής: 

«13. Οι δικαιούχοι στεγαστικών δανείων για την παροχή υποθήκης 
προς εξασφάλιση των δανείων αυτών». 

Η απόφαση αυτή, που ισχύει από πρώτης Ιανουάριου 1992, να δη- 
μοαιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 2069799/6182/0022 (4) 

Αναπροσαρμογή αποζημίωσης συγγραφέων Διδακτικών Βιβλίων του 

Ο.Α.Ε.Δ. 

ΟΙ ΓΕΝΙΚΟΙ ΓΡΑΜΜΑΤΕΙΣ ΥΠΟΥΡΓΕΙΩΝ 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α. Τις διατάξεις του Ν.Δ. 212/69 «περί οργανώσεως και διοικήσεως 
του Οργανισμού Απασχολήσεως Εργατικού Δυναμικού». 

β. Τις διατάξεις του άρθρου 10 του Ν. 254/76 «περί συστάσεως θέ¬ 
σεων παρά του Οργανισμού Απασχολήσεως Εργατικού Δυναμικού 
(Ο.Α.Ε.Δ.) και ρυθμίσεως θεμάτων τινών προσωπικού». 

γ. Τη σχετική γνώμη του Δ.Σ. του ΟΑΕΔ (αποφάσεις 970/21.4.91 
και 1160/25/2.7.91, έγγραφο αριθμ. 114005/27.9.91). 

δ. Τις διατάξεις του άρθρου 6 της 33361/91 Κοινής Απόφασης 
Υπουργών Προεδρίας, Οικονομικών, Εθν. Παιδείας και Θρησκευμά¬ 
των, Εργασίας κ.λπ. «περί μεταβίβασης εξουσίας υπογραφής σύμφωνα 
με το άρθρο 7 παρ. 1 του Ν. 1943/91». 

ε. Την απόφαση Υπουργού Εργασίας αριθμ. 40194/23.8.83 «περί 
διαδικασίας και ειδικοί όροι συγγραφής εκπαιδευτικών βοηθημάτων 
για τις εκπαιδευτικές μονάδες του ΟΑΕΔ». 

στ. Την κοινή απόφαση Υπουργών Εργασίας και Οικονομικών αριθμ. 
102655/8455/13.9.83, αποφασίζουμε: 

Αναπροσαρμόζουμε την αποζημίωση που καθορίστηκε με την κοινή 
απόφαση Υπουργών Οικονομικών και Εργασίας αριθμ. 102655/ 
8455/13.9.83 για τη συγγραφή διδακτικών βιβλίων από είκοσι χιλιά¬ 
δες (20.000) δραχμές που ήταν σε εξήντα χιλιάδες (60.000) δραχμές 
ανά τυπογραφικό 1 όσέλιδο για την περίπτωση ενός συγγραφέα και από 
είκοσι επτά χιλιάδες (27.000) δραχμές σε ογδόντα μία χιλιάδες 
(81.000) δραχμές για την περίπτωση συλλογικής συγγραφής. 

Κατά τα λοιπά εξακολουθεί να ισχύει η Κ.Υ.Α. αριθμ. 102655/ 
8455/13.9.83. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 1991 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΥΠΟΥΡΓΕΙΟΥ ΟΙΚΟΝΟΜΙΚΩΝ ΥΠΟΥΡΓΕΙΟΥ ΕΡΓΑΣΙΑΣ 
ΓΕΩΡΓΙΟΣ ΚΟΥΡΗΣ ΙΩΑΝΝΗΣ ΣΤΕΦΑΝΟΥ 

-♦- 

Αριθ. 2072456/8531/0024 (5) 

Ανάκληση της 174663/12.6.1953 απόφασης του Υπουργού Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 174663/12.6.1953 «Ανάθεση της δια¬ 
χείρισης Κρατικού Νοσοκομείου Εδέσσης στην Τράπεζα της Ελλάδας». 

5. Την απόφαση Α3β/οικ./14175/5.8.86 (ΦΕΚ 698/Β/ 
20.10.86) με την οποία το ανωτέρω ΝΠΔΔ μετονομάσθηκε σε Γενικό 
Νομαρχιακό Νοσοκομείο Εδέσσης. 

6. Το έγγραφο της Τράπεζας της Ελλάδας αριθ. 37196/ 
6.11.91. 

7. Την απόφαση του Υπουργού των Οικονομικών αριθ. 1048293/ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


800/0006/24.5.91 (ΦΕΚ 362/Β/30.5.1991 «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, στο 
Γεν. Δ/ντή, στους Προϊσταμένους Δ/νσεων, Τμημάτων κ.λπ.», αποφα¬ 
σίζουμε: 

Ανακαλούμε την ανωτέρω απόφασή μας αριθ. 174663/12.6.1953 
σχετικά με την ταμειακή διαχείριση του Γενικού Νομαρχιακού Νοσοκο¬ 
μείου Εδέσσης και ορίζουμε όπως το ταμειακό υπόλοιπο του λογ/σμού 
μεταφερθεί σε λογαριασμό που θα τηρείται στην Αγροτική Τράπεζα της 
Ελλάδος, Υποκ/μα Έδεσσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 1991 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

-- ♦ - 

Αριθ. 2072213/8505/0024 (6) 

Ανάκληση της 82821/7.4.1956 απόφασης του Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 82821/7.4.1950 «Ανάθεση της διαχεί¬ 
ρισης του Γ ενικού Νοσοκομείου Θηβών στην Τ ράπεζα της Ελλάδας». 

5. Την απόφαση Α3β/οικ. 14153/8.8.86 (ΦΕΚ 686/Β' τεύχος/ 
30.9.86) με την οποία το ανωτέρω Ν.Π.Δ.Δ. μετονομάσθηκε σε Γ ενικό 
Νομαρχιακό Νοσοκομείο Θήβας. 

6. Το έγγραφο της Τράπεζας της Ελλάδας αριθ. 36782/ 
4.11.91. 

7. Την απόφαση του Υπουργού των Οικονομικών αριθ. 1048293/ 
800/0006/24.5.91 (ΦΕΚ 362/Β/30.5.1991 «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, στο 
Γεν. Δ/ντή, στους Προϊσταμένους Δ/νσεων, Τμημάτων κ.λπ.», αποφα¬ 
σίζουμε: 

Ανακαλούμε την ανωτέρω απόφασή μας αριθ. 82821/7.4.1956 
σχετικά με την ανάθεση ταμειακής διαχείρισης του «Γενικού Νομαρχια¬ 
κού Νοσοκομείου Θήβας στην Τράπεζα της Ελλάδος» και ορίζουμε 
όπως το ταμειακό υπόλοιπο του λογ/σμού μεταφερθεί σε λογαριασμό 
που θα τηρείται στην Τράπεζα Κρήτης (Υποκ/μα Θήβας). 

Η'απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. 2068730/8131/0024 (7) 

Ανάκληση της 52666/28.3.1970 απόφασης του Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 52666/28.3.1970 «Ανάθεση της διαχεί¬ 
ρισης της Φιλοδασικής Επιτροπής Λαρίσης στην Τράπεζα της Ελλά¬ 
δας». 

5. Το έγγραφο της Τράπεζας της Ελλάδας (Υποκ/ματος Λάρισας) 
αριθ. 3357/22.10.1991). 

6. Την απόφαση του Υπουργού των Οικονομικών αριθ. 1048293/ 
800/0006/24.5.91 (ΦΕΚ 362/Β/30.5.1991 «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, στο 
Γεν. Δ/ντή, στους Προϊσταμένους Δ/νσεων, Τμημάτων κ.λπ.», αποφα¬ 


σίζουμε: 

Καταργούμε την ανωτέρω απόφασή μας αριθ. 52666/28.3.1970 
σχετικά με την ανάθεση της Ταμειακής διαχείρισης της Φιλοδασικής 
Επιτροπής Λαρίσης και ορίζουμε όπως τό ταμειακό υπόλοιπο του λογ/ 
σμοϋ του κατατεθεί ως έσοδο του Ελληνικού Δημοσίου στο ΚΑΕ 3916 
«Περιερχόμενα στο Δημόσιο υπόλοιπα περιουσίας Ειδικών Ταμείων και 
Λογ/σμών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. 108178 (8) 

Μεταστέγαση Ειρηνοδικείου και Πταισματοδικείου Κέρκυρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Οργανισμού Δι¬ 
καστηρίων και κατάστασης δικαστικών λειτουργών (Κυρ. Ν. 1756/ 
88 ). 

2. Το 313/16.10.91 έγγραφο του Ειρηνοδικείου Κέρκυρας. 

3. Το 937/23.10.91 έγγραφο του Πταισματοδικείου Κέρκυρας, 
αποφασίζουμε: 

Ορίζουμε δικαστικό κατάστημα του Ειρηνοδικείου και Πταισματοδι¬ 
κείου Κέρκυρας το οίκημα της Α.Τ.Ε. Κέρκυρας, α' όροφο Πλατεία Ν. 
Φρουρίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 1991 

Ο ΥΠΟΥΡΓΟΣ 

- ΜΙΧΑΛΗΙ ΠΑΠΑΚΩΝΣΤΑΝΤΙΝΟΥ 
--♦-— 

Αριθ. 536171/251 (9) 

Έγκριση παραρτήματος αριθμ. 24 του Γενικού Κανονισμού Λειτουρ¬ 
γίας Μαρινών περί κωδικοποίησης του Κανονισμού Λειτουργίας και 
νέο τιμολόγιο τελών και δικαιωμάτων τη'ς*Μαρίνας Πατρών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 17 του Ν. 438/76 περί τουριστικών 
πλοίων και πλοιαρίων. 

β) Την αριθμ. 515316/22.4.81 (ΦΕΚ 265/Β/81) Κοινή Από¬ 
φαση των Υπουργών Προεδρίας της Κυβερνήσεως, Οικονομικών και 
Εμπορικής Ναυτιλίας περί Γενικού Κανονισμού Λειτουργίας Μαρι¬ 
νών. 

γ) Την αριθμ. 536170/13.10.81 (ΦΕΚ 652/Β/81) Κοινή Από¬ 
φαση των Υπουργών Προεδρίας, Οικονομικών και Εμπορικής Ναυτι¬ 
λίας περί εγκρίαεως Κανονισμού λειτουργίας και τιμολογίου τελών και 
δικαιωμάτων της Μαρίνας Πατρών όπως τροποποιήθηκε και συμπλη¬ 
ρώθηκε με τις αριθμ. 514114/155/13.4.84 (ΦΕΚ 271/Β/84), 
Φ25/542156/266/10.12.85 (ΦΕΚ 784/Β/85) και 510922/18/ 
9.4.87 Κοινές Υπουργικές Αποφάσεις. 

δ) Το Π.Δ. 417 ΦΕΚ 153/Α/11.10.91, περί καταργήσεως Υπουρ¬ 
γείου Τουρισμού και μεταφοράς των αρμοδιοτήτων και του προσωπικού 
του στο Υπουργείο Εθνικής Οικονομίας. 

ε) Την απόφαση του Πρωθυπουργού και Υπουργού Οικονομικών 
αριθμ. Υ 1489/1076692/1224/23.8.91 «Ανάθεση αρμοδιοτήτων 
Υπουργού Οικονομικών στον Υφ/γό Οικονομικών» (φ£Κ 692/Β/ 
91). 

ζ) Την αριθμ. 84/90 Απόφαση της Λιμενικής Επιτροπής Πάτρας 
που εγκρίθηκε με την αριθμ. Λ. 17042/27.7.90 Απόφαση της Νομαρ¬ 
χίας Αχαΐας καθώς και το υπό κλίμακα 1:2000 σχεδιάγραμμα της 
Μαρίνας Πατρών που μας απεστάλη με το ΑΠ 83/10.1.91 έγγραφο 
του Λιμενικού Ταμείου Πατρών. 

η) Την Α.Π. 586/18/18.7.91 Απόφαση Δ.Σ. ΕΟΤ, αποφασί¬ 
ζουμε: 

Εγκρίνουμε παράρτημα του Γ ενικού Κανονισμού Λειτουργίας Μαρι- 

νών με αύξοντα αριθμό 24 «περί κωδικοποίησης του Κανονισμού Λει¬ 
τουργίας και νέου τιμολογίου τελών και δικαιωμάτων της Μαρίνας Πα¬ 
τρών» ως εξής: 

Άρθρο 1 

2. Με τον όρο «Μαρίνα Πατρών» νοείται ο ειδικός λιμενίσκος για 
σκάφη αναψυχής στην περιοχή Τερψιθέας Πατρών που προορίζεται για 
την εξυπηρέτηση αποκλειστικά και μόνο πλοίων και πλοιαρίων αναψυ¬ 
χής και ναυταθλητικών σκαφών κατά την έννοια του Ν. 438/76. 

Η Μαρίνα Πατρών έχει γεωγραφικές συντεταγμένες εισόδου λιμενο- 
λεκάνης 38 15 18.5 '' βόρειο πλάτος και 21 44° 16 ' ' ανατολικό μή¬ 
κος. 

2. Η Μαρίνα Πατρών περιλαμβάνει χερσαία ζώνη ακτής και θαλάσ¬ 
σια λεκάνη της οποίας τα όρια ορίζονται προς βορράν με την νοητή προ¬ 
έκταση του άξονος της οδού Σοφοκλέους προς τη θάλασσα, προς νότον 
με την νοητή προέκταση του άξονος της οδού Λευκωσίας προς την θά¬ 
λασσα, προς ανατολάς με την οδό Ηρώων Πολυτεχνείου και προς δυ- 
σμάς με τον τεχνητό κυματοθραύστη καθ’ όλην την έκτασιν αυτού, με 
τις πάσης φύσεως κατασκευές και εγκαταστάσεις που βρίσκονται εντός 
του προαναφερόμενου χώρου χερσαίου και θαλάσσιου. 

Άρθρο 2 

1. Τα σκάφη κατά την είσοδό τους ή έξοδό τους πρέπει να ακολου¬ 
θούν τους πλεύσιμους διαύλους της Μαρίνας όπως καθορίζονται και με 
τα ανάλογα σήματα. 

2. Απαγορεύεται η προσπέραση οποιοσδήποτε εισερχόμενου ή εξερ- 
χόμενου σκάφους από άλλο σκάφος μέσα στο περιθώριο διαύλου της 
εξόδου ή τις εισόδου της Μαρίνας. 

3. Απαγορεύεται αυστηρά η πόντιση άγκυρας μέσα στα λιμάνια που 
έχουν απαγορευτικά σήματα αγκυροβολιάς. 

4. Απαγορεύεται η κατάληψη οποιασδήποτε θέσης πρόσδεσης εφόσον 
αυτή δεν έχει υποδειχθεί από το προσωπικό της Μαρίνας. Στην περί¬ 
πτωση που δεν υπάρχει στην Μαρίνα χώρος ελλιμενισμού και ο χώρος 
αναμονής είναι και αυτός κατειλλημένος, τα σκάφη υποχρεώνονται να 
αγκυροβολήσουν στα υποδεικνυόμενα από τις ενδεικτικές πινακίδες 
αγκυροβόλια. 

5. Τα εισερχόμενα στη Μαρίνα σκάφη οδηγούνται μόνο από την 
λέμβο υπηρεσίας στην ανάλογη θέση. 

Εφόσον η λέμβος υπηρεσίας είναι απασχολημένη, το εισερχόμενο 
σκάφος θα πρέπει να περιμένει στο σημείο αναμονής ή το αγκυροβόλιο. 

6. Κατά την αναχώρηση ή την άφιξή του, κάθε σκάφος θα πρέπει 
οπωσδήποτε να βοηθείται από την λέμβο υπηρεσίας για την πρόσδεση ή 
λύση του. 

7. Απαγορεύεται η αγκυροβολιά οποιουδήποτε σκάφους μέσα στον 
δίαυλο εισόδου της κάθε λεκάνης και εκτός αυτού μέχρις αποστάσεως 
300μ. (τριακοσίων μέτρων) περιμετρικά προς την ανοικτή θάλασσα από 
το πράσινο φανάρι της εισόδου. 

8. Στις θαλάσσιες λεκάνες της Μαρίνας, που δεν έχουν εγκατασταθεί 
μόνιμα αγκυροβόλια, τα σκάφη εκεί μπορούν να αγκυροβολούν σύμ¬ 
φωνα πάντοτε με τις υποδείξεις του προσωπικού της Μαρίνας. 

9. Οι διατάξεις της αριθμ. 515316/22.4.81 Κοινής Υπουργικής 
Απόφασης (ΦΕΚ 265/Β/81) περί Γενικού Κανονισμού Λειτουργίας 
Μαρινών ισχύουν και για την Μαρίνα Πατρών. 

Άρθρο 3 

«Ευθύνη πλοιοκτήτου - ιδιοκτήτου - κυβερνήτου σκάφους» 

1. Όλα τα ελλιμενισμένα σκάφη πρέπει να βρίσκονται πάντοτε σε άρι- 
στη κατάσταση πλοιμότητας και καλής εξωτερικής εμφάνισης. 

Η αντίθετη περίπτωση δίνει το δικαίωμα στη Δ/νση της Μαρίνας, 
της ανέλκυσης ή απομάκρυνσης του σκάφους με έξοδα του ιδιοκτήτη. 

Η παραπάνω ενέργεια θα γίνεται εφόσον η εγκατάλειψή του θα έχει 
φθάσει σε κατάσταση κρίσιμη για το ίδιο και επικίνδυνη για τα γειτονικά 
σκάφη. Αν και μετά την ανέλκυση του σκάφους δεν εμφανισθεί ο ιδιοκτή¬ 
της μπορεί η Δ/νση της Μαρίνας να απομακρύνει τούτο οριστικά από 
τον χώρο της Μαρίνας, χωρίς να ευθύνεται για οποιαδήποτε ζημιά συμ¬ 
βεί κατά την ανέλκυση και απομάκρυνσή του καθώς και για τη φύλαξή 
του. Στην περίπτωση αυτή, μπορεί η Δ/νση της Μαρίνας να ζητήσει από 
την ασφαλιστική Εταιρεία που καλύπτει το σκάφος το ποσό της ασφάλι¬ 
σής του για την κάλυψη των εξόδων της απομάκρυνσής του από τους 
χώρους της Μαρίνας. 

2. Όλοι όσοι χρησιμοποιούν οποιοδήποτε τμήμα χώρου της Μαρίνας 
ή τις παρεχόμενες απ’ αυτή υπηρεσίες δηλαδή θαλάσσιες και χερσαίες 


εγκαταστάσεις μόνιμα αγκυροβόλια, γλίστρες, εξέδρες, σημεία ανεφο¬ 
διασμού κ.λπ. για οποιαδήποτε αιτία με δική τους πρωτοβουλία ή μετά 
από υπόδειξη της Δ/νσης της Μαρίνας, ενεργούν πάντα με δική τους ευ¬ 
θύνη. 

3. Σε περίπτωση αλλαγής πλοιοκτησίας - ιδιοκτησίας οποιουδήποτε 
σκάφους που ελλιμενίζεται στη Μαρίνα πρέπει ο παλαιός και νέος ιδιο¬ 
κτήτης να ενημερώσουν αμέσως τη Δ/νση της Μαρίνας για τη γενομένη 
αλλαγή αναφέροντας με υπεύθυνη δήλωσή τους όλα τα στοιχεία της με¬ 
ταβίβασης (ονοματεπώνυμο συμβαλλομένων, δ/νση μόνιμης κατοικίας 
τους και ημερομηνία μεταβίβασης). 

Ο νέος αγοραστής του σκάφους γίνεται από την ημέρα μεταβιβάσεως 
υπεύθυνος αλληλέγγυα για την εξόφληση των πάσης φύσης οφειλών του 
σκάφους προς τη Μαρίνα. Σε περίπτωση πωλήσεως, το σκάφος χάνει 
αυτόματα τη μόνιμη θέση ελλιμενισμού του, το ίδιο δε θα συμβαίνει και 
στην περίπτωση συστάσεως Εταιρείας ανεξάρτητα αν σ.’ αυτή συμμετέ¬ 
χει και ο αρχικός ιδιοκτήτης του σκάφους ή η ιδιοκτήτρια Εταιρεία. 

4. Κατ’ εξαίρεση ο παραπάνω πωλητής του σκάφους μπορεί εφόσον 
μέσα σ’ ένα (1) μήνα από την πώληση του σκάφους του αγοράσει άλλο 
ιδίων διαστάσεων μ’ αυτό που πούλησε να διατηρήσει την θέση που είχε 
πρώτα μετά φυσικά από το σχετικό έλεγχο και συναίνεση της υπηρε¬ 
σίας. 

Άρθρο 4 

«Απόκτηση δικαιώματος ελλιμενισμού και 
διάθεση θέσεων αγκυροβολιάς» 

1. Δικαίωμα προσόρμισης και ελλιμενισμού στην Μαρίνα έχουν τα 
σκάφη αναψυχής και τα χαρακτηριζόμενα από τον Ν. 438/76 τουρι¬ 
στικά πλοία και πλοιάρια επαγγελματικά και ιδιωτικά καθώς και περιο¬ 
ρισμένος αριθμός λέμβων, επαγγελματικών αλιευτικών και σκαφών 
ναυταθλητισμού. 

2. Το δικαίωμα μόνιμου ελλιμενισμού σκάφους στην Μαρίνα αποκτά¬ 
ται μόνο μετά από την έγγραφη έγκριση της Δ/νσης της Μαρίνας η 
οποία και καθορίζει την κατάλληλη για τις διαστάσεις του υποψηφίου 
σκάφους, θέση αγκυροβολιάς. Η συμπλήρωση των ειδικών εντύπων και 
αίτηση για μόνιμο ελλιμενισμό από τους ιδιοκτήτες - κυβερνήτες των 
σκαφών, υπάγεται στην προηγούμενη διαδικασία. 

3. Τα σκάφη με την επιφύλαξη των προηγουμένων παραγρ. κατα¬ 
βάλλουν ανελλιπώς τα τέλη και δικαιώματα της Μαρίνας. 

4. Ο ιδιοκτήτης ελλιμενισμένου σκάφους είναι υποχρεωμένος να δη¬ 
λώσει στη Δ/νση των Μαρινών το χρονικό διάστημα απουσίας του σκά¬ 
φους. 

5. Σε περίπτωση οριστικής αναχώρησης σκάφους από τη Μαρίνα 
πρέπει να ενημερώνεται έγκαιρα και έγγραφα η Δ/νση της Μαρίνας με 
δήλωση του πλοιοκτήτη, πλοιάρχου ή νομίμου εκπροσώπου του σκά¬ 
φους, για την ημερομηνία οριστικής αναχώρησης και ότι δεν επιθυμεί 
πλέον να ελλιμενίζεται στη Μαρίνα. 

6. Σε περίπτωση απουσίας σκάφους από τη θέση του, η Δ/νση της 
Μαρίνας μπορεί να προσδέσει στη θέση του κάποιο άλλο (φιλοξενούμενο) 
το οποίο είναι υποχρεωμένο ν’ αποχωρήσει μόλις αφιχθεί το σκάφος που 
απούσιαζε. 

7. Φιλοξενία θεωρείται και ο ελλιμενισμός σκάφους εντός του χώρου 
της Μαρίνας όχι μόνο σε συγκεκριμένη θέση. Σε περίπτωση κατά την 
οποία το φιλοξενούμενο σκάφος προξενήσει ζημιές στα αγκυροβόλια της 
θέσης στην οποία φιλοξενείται ή στα παρακείμενα σκάφη είναι υποχρεω¬ 
μένο να αποκαταστήαει τις ζημιές. 

Άρθρο 5 

«Υπολογισμός τελών για ελλιμενισμό, εναπόθεση στην ξηρά» 

1. Τα τέλη ελλιμενισμού υπολογίζονται βάσει του μεγέθους των σκα¬ 
φών σε μέτρα ολικού μήκους, της εποχής, του έτους και της διάρκειας 
του ζητούμενου χρόνου για την παραμονή τους στη Μαρίνα. 

Ως θερινή καθορίζεται η περίοδος από 1 Μαΐου έως 30 Σεπτεμβρίου 
και ως χειμερινή η περίοδος από 1η Οκτωβρίου μέχρι 30 Απριλίου. 

2. Το μέγεθος των σκαφών σε μέτρα ο τύπος της γάστρας, ο χαρα¬ 
κτηρισμός τους από άποψη κατηγορίας και προορισμού αποδεικνύονται 
από τα ισχύοντα ναυτιλιακά έγγραφα του σκάφους τα οποία υποχρεού- 
ται ο πλοίαρχος, πλοιοκτήτης ή νόμιμος εκπρόσωπος του σκάφους να 
επιδεικνύει σε κάθε ζήτηση στο Γραφείο Μαρινών του Δήμου. 

3. Σαν ολικό μήκος του σκάφους ή μέγιστο μήκος νοείται εκείνο που 
μετριέται οριζόντια μεταξύ του ακροτάτου σημείου της πλώρης συμπε¬ 
ριλαμβανομένων εποτίδων κ.λπ. και του ακροτάτου σημείου της πρύ¬ 
μνης. 

4. Εκατοστά του μέτρου του ολικού μήκους εκπίπτουν προς όφελος 
του σκαφών. Για τον υπολογισμό των τελών λαμβάνεται υπόψη η αμέ¬ 
σως προηγούμενη ακέραια μονάδα. 

5. Σκάφη με περισσότερες της μιας γάστρας, (ΜΙΙΓΤΙ ΗΙίΕΓδ), ή 
άλλης παρεμφερούς τεχνολογίας που αλλάζει τις συμβατικές σχέσεις 
μήκους - πλάτους, καταβάλλουν τέλη ελλιμενισμού αυξημένα κατά 
80% των αναφερομένων στο τιμολόγιο της Μαρίνας. 

6. Ως πρώτη ημέρα για τον υπολογισμό της καταβολής τελών ελλι- 
μενισμού ή εναπόθεσης στην ξηρά λαμβάνεται υπόψη το από του μεσο¬ 
νυκτίου αρχόμενο εικοσιτετράωρο εντός του οποίου κατέπλευσε το σκά¬ 
φος στην Μαρίνα. Η ανωτέρω διάταξη έχει εφαρμογή στις περιπτώσεις 
στις οποίες δεν έχει συμφωνηθεί πριν τον κατάπλου του σκάφους ημερο¬ 
μηνία έναρξης καταβολής τελών ελλιμενισμού. 

7. Τα τέλη ελλιμενισμού κατά κατηγορίες σκαφών που αναγράφονται 
στην παρούσα, αφορούν αγκυροβολιά των σκαφών με πρυμνοδέτηση. 
Εφόσον τα σκάφη είναι πλαγιοδετημένα τα τέλη ελλιμενισμού προσαυ¬ 
ξάνονται κατά ποσοστό 100%. 

8. Σκάφη που διατηρούν το δικαίωμα ελλιμενισμού στη Μαρίνα και 
γενικά χρησιμοποιούν τη Μαρίνα σαν ορμητήριο για την εκτέλεση 
πλόων, προκαταβάλλουν τα προβλεπόμενα μηνιαία τέλη. 

Προκαταβληθέντα μηνιαία τέλη ελλιμενισμού δεν επιστρέφονται ανε¬ 
ξαρτήτως εάν το σκάφος αναχωρήσει οριστικά από την Μαρίνα προ της 
συμπληρώσεως του μηνός. 

Οι ημέρες απουσίας των σκαφών τούτων από την Μαρίνα, συνυπολο¬ 
γίζονται στη μηνιαία χρέωση αυτών, προκειμένου τα σκάφη αυτά να 
διατηρούν το δικαίωμα ελλιμενισμού τους στη Μαρίνα. 

9. Η χρέωση των σκαφών αυτών διακόπτεται μόνο στην περίπτωση 
που ειδοποιείται εγγράφως η Δ/νση της Μαρίνας από τον ιδιοκτήτη, 
τον πλοίαρχο ή το νόμιμο εκπρόσωπο και αντιπρόσωπο του σκάφους ότι 
δεν επιθυμούν τη διατήρηση του δικαιώματος ελλιμενισμού στη Μαρίνα 
και από την ημέρα υποβολής της παραπάνω έγγραφης ειδοποίησης και 
μετά. 

10. Σκάφη ελλιμενιζόμενα στη Μαρίνα, μέχρι 20 συνολικά ημέρες, 
συνεχείς ή διακεκομμένες, εντός χρονικού διαστήματος 30 συνεχών 
ημερών καταβάλλουν τέλη ανάλογα των ημερών ελλιμενισμού τους 
προσαυξημένα κατά ποσοστό 20%, πέραν δε των 20 ημερών καταβάλ¬ 
λουν τα προβλεπόμενα μηνιαία τέλη στο σύνολό τους. 

Ελάχιστη επιβάρυνση του σκάφους είναι τέλη ελλιμενισμού τριών 
ημερών, έστω και αν το σκάφος ελλιμενίζεται για μικρότερο χρονικό 
διάστημα. 

11. Σε περίπτωση καταβολής τελών ελλιμενισμού σύμφωνα με το 
ημερήσιο τιμολόγιο (προηγ. παράγραφος) και εφόσον το σκάφος απο- 
πλεύσει προ της παρόδου ή με την συμπλήρωση των ημερών παραμονής 
του που αυμφωνήθηκαν με τη Μαρίνα, δεν αποκτά δικαίωμα επανελλι- 
μενισμού, εκτός εάν υπάρχει σχετική συμφωνία με τη Δ/νση της Μαρί¬ 
νας. 

Άρθρο 6 

Τρόπος καταβολής Τελών - Κυρώσεις 

1. Τα τέλη ελλιμενισμού και εναπόθεσης στην ξηρά των σκαφών προ¬ 
καταβάλλονται πάντοτε στο Λογιστήριο της Μαρίνας και πρέπει να κα¬ 
λύπτουν τη συμφωνηθείσα με τη Δ/νση της Μαρίνας χρονική περίοδο 
προκειμένου δε περί τελών ελλιμενισμού, δεν είναι δυνατό αυτό να είναι 
μικρότερα του μηνός με την επιφύλαξη των παραγράφων ΤΟ και 11 του 
άρθρου 5 του παρόντος. 

Σκάφη που παραμένουν ελλιμενιζόμενα στη Μαρίνα για χρονικό διά¬ 
στημα μεγαλύτερο του μηνός, οφείλουν να προκαταβάλλουν τουλάχι¬ 
στον κάθε μήνα και εντός του πρώτου πενθημέρου αυτού, τα τέλη ελλι- 
μενισμού, τα οποία σε διαφορετική περίπτωση επιβαρύνονται με τους 
νόμιμους τόκους υπερημερίας και λοιπές προσαυξήσεις, επιφυλασσόμε¬ 
νης και της διατάξεως του άρθρου 14 της υπ’ αριθ. 515316/22.4.81 
Κοινής απόφασής μας περί «Γενικού Κανονισμού Λειτουργίας Μαρι¬ 
νών». 

2. Η καθυστέρηση καταβολής τελών ελλιμενισμού πέραν των δύο 
μηνών συνεπάγεται αυτοδικαίως την απώλεια κάθε δικαιώματος ελλι- 
μενισμού του σκάφους, παρέχεται δε στη Δ/νση της Μαρίνας το δικαί¬ 
ωμα απομακρύνσεως τούτου από τη Μαρίνα. 

Άρθρο 7 

Τιμολόγιο τελών ελλιμενισμού 

1.1. Κατηγορία σκαφών Α' 

Σκάφη αναψυχής και ναυταθλητισμού γενικά όπως χαρακτηρίζονται 


και από το Ν. 438/76 ιδιωτικής χρήσεως. 


Μέγεθος σκαφών σε 

μέτρα 

Μηνιαία τέλη για 
πρυμνοδέτηση 

Ετησ. τέλη για 
πρυμνοδέτηση 

Μέχρι 5 μέτρα 


6.480 δρχ. 

62.500 

Από 6 μέχρι 7 μέτρα 

7.770 » 

74.600 

» 8 » 9 

» 

10.360 » 

99.460 

» 10 » 11 

» 

10.800 » 

103.680 

» 12 » 13 

» 

12.960 » 

124.420 

» 14 » 15 

» 

15.120 » 

145.160 

» 16 >» 17 

» 

17.280 » 

165.890 

» 18 » 19 

» 

20.790 » 

199.590 

Από 20 μέτρα και 

. άνω 

7.200 » το μέτρο 

11.520 το μ. 


1.2. Για τα ναυταθλητικά σκάφη εφόσον είναι εγγεγραμμένα στα μη¬ 
τρώα αναγνωρισμένων ναυτικών ομίλων και συμμετέχουν σε ιστιοπλοϊ¬ 
κούς αγώνες ισχύει έκπτωση 30% επί των προαναφερομένων τιμών 
υπό την προϋπόθεση ότι θα βεβαιωθεί από την ιστιοπλοϊκή ομοσπονδία 
η συμμετοχή τους σε ιστιοπλοϊκούς αγώνες. 

1.3. Κατηγορία σκαφών Β’ 

Σκάφη αναψυχής και ναυταθλητισμού γενικά όπως χαρακτηρίζονται 
και από το Ν. 438/76 επαγγελματικής χρήσης και εφόσον η επαγγελ¬ 
ματική άδεια του σκάφους ισχύει κατά το χρονικό διάστημα που ελλιμε¬ 
νίζονται στη Μαρίνα. Ισχύουν τα αντίστοιχα τιμολόγιο των σκαφών της 
κατηγορίας Α’ (παραγ. 1.1) μειωμένα κατά 70%. 

1.4. Επαγγελματικά αλιευτικά 

Μηνιαία τέλη: Ρυθμίζονται με πράξη του Λιμενικού Ταμείου Πατρών 
σύμφωνα με τις προβλεπόμενες διαδικασίες. 

1.5. Επιβατηγά Τουριστικά πλοία μεταφορικής ικανότητας μεγαλύ¬ 
τερης των 25 επιβατών, κρουαζιερόπλοια και γενικά πλοία διαφόρων 
κατηγοριών και προορισμού που δεν χαρακτηρίζονται από τον Ν. 
438/76 ως σκάφη αναψυχής και ναυταθλητισμού. 

Ισχύουν τα τιμολόγια των αντίστοιχων σκαφών της κατηγορίας Α', 
προσαυξημένα κατά ποσοστό 40%. ί 

1.6. Τδροπτέρυγα ή παρεμφερούς τύπου κατασκευής και τεχνολο¬ 
γίας σκάφη. 

Μηνιαία τέλη δρχ. 120.000 ανά σκάφος. 

Για μέχρι έξι (6) διανυκτερεύσεις εντός του ίδιου μηνός καταβάλλο¬ 
νται ημερήσια τέλη ανάλογα των μηνιαίων τελών ελλιμενισμού προσαυ¬ 
ξημένα κατά ποσοστό 20% ημερησίως. 

1.7. Για τα σκάφη που ελλιμενίζονται στη Βόρεια πλευρά του λιμενί¬ 
σκου της Μαρίνας, ισχύει έκπτωση 50% επί των προαναφερομένων τε¬ 
λών. 

Η έκπτωση ισχύει μέχρι 31.12.1992. Μετά εφαρμόζονται τα τιμο¬ 
λόγια του παρόντος κανονισμού. 

3. Σκάφη τοποθετημένα στην ξηρά (ΚΑΙΩ ΟΙΓΓ ΟΝ ϋΚΥ) 

Σκάφη τοποθετημένα στη ξηρά, πέραν των τελών ελλιμενισμού τα 
οποία οφείλονται για την από μέρους αυτών διατήρηση του δικαιώμα¬ 
τος ελλιμενισμού τους στη Μαρίνα, καταβάλλουν πρόσθετη επιβάρυνση 
ανερχόμενη σε ποσοστό 50% των αντιστοίχων για το σκάφος αυτό, τε¬ 
λών ελλιμενισμού, οφειλόμενη για τη χρήση του χερσαίου χώρου της 
Μαρίνας για παραμονή αυτών στην ξηρά πέραν των 15 ημερών και μέ¬ 
χρι 40 ημέρες σε ποσοστό δε 75% των αντίστοιχων τελών ελλιμενισμού 
μετά την πάροδο του χρόνου αυτού. Το πρώτο δεκαπενθήμερο παραμο¬ 
νής τους στην ξηρά είναι δωρεάν. 

Τα σκάφη τα οποία διατηρούν παράλληλα και το δικαίωμα ελλιμενι- 
σμού τους στη Μαρίνα, έχουν προτεραιότητα εναπόθεσης στην ξηρά ένα¬ 
ντι των διερχομένων σκαφών. 

Σκάφη τα οποία κάνουν χρήση του χερσαίου χώρου χωρίς δικαίωμα 
ελλιμενισμού του σκάφους στη Μαρίνα καταβάλλουν το 75% των τελών 
ελλιμενισμού που αντιστοιχούν στο σκάφος αυτό και μέχρι 40 ημέρες 
παραμονή στην ξηρά, μετά δε το πέρας των 40 ημερών καταβάλλουν τα 
αντίστοιχα για το σκάφος τέλη ελλιμενισμού προσαυξανόμενα κατά πο¬ 
σοστό 100%. 

Τα τέλη εναπόθεσης όλων των σκαφών υπολογίζονται ανάλογα των 
ημερών παραμονής τους στην ξηρά βάσει των αντίστοιχων για κάθε 
σκάφος μηνιαίων τελών ελλιμενισμού, επιβαρυνομένων σύμφωνα με τα 
αμέσως πρόεκτεθέντα. 

Άρθρο 8 

Τιμολόγια διαφόρων παρεχομένων υπηρεσιών και δικαιωμάτων 

1. Εφόσον οι παρακάτω υπηρεσίες και διευκολύνσεις παρέχονται στα 
σκάφη από τη Μαρίνα ισχύουν τα εξής τιμολόγια: 

α) Τέλη παροχής νερού. 

Το παρεχόμενο νερό από το προσωπικό της Μαρίνας στα σκάφη χρε¬ 
ώνεται ανά κυβικό μέτρο (Μ3) σύμφωνα με τα ισχύοντα εκάστοτε τιμο¬ 
λόγια μετά των λοιπών επιβαρύνσεων, προσαυξανόμενα κατά 80%. 

β) Τέλη παροχής ηλεκτρικού ρεύματος. 

Για κάθε τριήμερο σύνδεσης του σκάφους με το ηλεκτρικό δίκτυο της 
Μαρ&ας θα καταβάλλονται δρχ. 90 ως πάγιο (ελάχιστη χρέωση) κα¬ 
θώς και η αξία του καταναλωθέντος ηλεκτρικού ρεύματος βάσει των εν¬ 
δείξεων του μετρητή και του ισχύοντος εκάστοτε τιμολογίου της ΔΕΗ 
μετά των λοιπών επιβαρύνσεων οι οποίες βαρύνουν τους καταναλωτές. 

γ) Τέλη παροχής τηλεφωνικών συνδέσεων. 

Για κάθε τριήμερο τηλεφωνικής συνδέσεως με τον τηλεφωνικό με¬ 
ταλλάκτη της Μαρίνας θα καταβάλλονται δρχ. 120 ως πάγιο (ελάχιστη 
χρέωση) καθώς και η αξία των τηλεφωνικών μονάδων σύμφωνα με το 
ισχύον εκάστοτε τιμολόγιο του ΟΤΕ μετά των λοιπών επιβαρύνσεων οι 
οποίες βαρύνουν τους συνδρομητές. 

Για κάθε τριήμερο τηλεφωνικής σύνδεσης απ’ ευθείας με το δίκτυο 
πόλης θα καταβάλλονται δρχ. 150 ως πάγιο (ελάχιστη χρέωση) με τις 
λοιπές επιβαρύνσεις χρήσεως όπως προηγουμένως. 

2. Προκειμένου για τηλεφωνοδότηση και ηλεκτροδότηση των ελλι- 
μενιζομένων στη Μαρίνα σκαφών καταβάλλεται από τα συνδεόμενα 
σκάφη, στο Λογιστήριο της Μαρίνας, χρηματική εγγύηση ποσού δρχ. 
20.000 για κάθε μία από τις παραπάνω παροχές, για την αξία των πα- 
ρεχομένων προς χρήση στα σκάφη υλικών (συσκευές, μετρητές, καλώ¬ 
δια σύνδεσης κ.λπ.). 

3. Η εγγύηση επιστρέφεται στα σκάφη μετά την παράδοση - επι¬ 
στροφή των υλικών και την εξόφληση των λογαριασμών τους, μετά 
αφαίρεση της δαπάνης αποκατάστασης των τυχόν φθορών και ζημιών. 

4. α) Τέλη καθαριότητας 

Μηνιαίο Τιμολόγιο. 

Για σκάφη ολικού μήκους μέχρι 5 μέτρα 350 δρχ. 


» 

» 

» 

» 

από 

6 μέχρι 

7 μέτρα 

500 δρχ. 

» 

» 

» 

» 

» 

8 » 

9 

» 

750 » 

» 

» 

» 

» 


9 » 

11 

» 

1000 » 

» 

» 

» 

» 

» 

12. » 

13 

» 

1250 » 

» 

» 

» 

» 

» 

14 » 

15 

» 

1500 » 

» 

» 

» 

» 

» 

16 μέτρα 

και 

άνω 

2000 δρχ. 


Τέλη ανέλκυσης - καθέλκυσης 

Τα τέλη ανέλκυσης - καθέλκυσης καθορίζονται σύμφωνα με το 
ισχύον τιμολόγιο μηχανημάτων του Λιμενικού Ταμείου Πατρών. 

5. Σε περίπτωση καθυστέρησης εξόφλησης, στο Λογιστήριο της Μα¬ 
ρίνας, των λογαριασμών των παραπάνω παροχών πέραν του μηνός, η 
Δ/νση της Μαρίνας προβαίνει στη διακοπή των παραπάνω παροχών, 
χωρίς ειδοποίηση. 

Η επανασύνδεση γίνεται μετά την εξόφληση των λογαριασμών και 
εφόσον υπάρχει διαθέσιμη παροχή. 

Άρθρο 9 

Τα τέλη για τον ελλιμενισμό και τις λοιπές παρεχόμενες υπηρεσίες 
καταβάλλονται από τα υπόχρεα σκάφη που φέρουν ξένη σημαία σε συ¬ 
νάλλαγμα αντίστοιχο με την τιμή αγοράς συναλλάγματος που ισχύει 
κατά την ημέρα καταβολής της οφειλής. 

Άρθρο 10 

Η ισχύς της παρούσας αρχίζει από την 1η του επομένου μηνός από τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1991 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ Κ. ΓΙΑΤΡΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 


Αριθ. 25680/Φ51/496 (10) 

Τσιμέντα για την κατασκευή έργων από σκυρόδεμα. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α/1985) και τις διατάξεις του Π.Δ. 180/ 
1990 (ΦΕΚ 64/Α/11.4.1990) «Διορισμός Υπουργών, Αναπλ. 
Υπουργών και Υφυπουργών». 

2. Τις διατάξεις του Νόμου 372/76 «Περί συστάσεως και λειτουρ¬ 
γίας Ελληνικού Οργανισμού Τυποποίησης (ΕΛΟΤ)», (ΦΕΚ 166/Α/ 
3.6.1976) και το άρθρο 22 του Νόμου 1682/1987 (ΦΕΚ 14/ 
16.2.1987). 

3. Το Π.Δ. 229/1986 «Σύσταση και Οργάνωση της Γενικής Γραμ¬ 
ματείας Βιομηχανίας» (ΦΕΚ 96/Α/16.7.1986), όπως τροποποιή¬ 
θηκε με το Π.Δ. 396/1989 (ΦΕΚ 172/1989). 

4. Την αριθ. Υ 1547/26.9.1991 (ΦΕΚ 789/Β/30.9.1991) από¬ 
φαση του Πρωθυπουργού και του Υπουργού ΒΕΤ «Ανάθεση αρμοδιοτή¬ 
των στον Υφυπουργό Βιομηχανίας, Ενέργειας και Τεχνολογίας, Βασί¬ 
λειο Μαντζώρη». 

5. Την αριθ. Υ 1489/1076692/1224/0006Α/23.8.91 απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών Κωνσταντίνο Γιατράκο». 

6. Το Π.Δ. 244/1980 περί «Κανονισμού Τσιμέντων και Έργα από 
Σκυρόδεμα (Προετεταμένο, Οπλισμένο και Άοπλο)» (ΦΕΚ 69/Α/ 
28.3.1980). 

7. Την Υπουργική Απόφαση περί «Εγκρίσεως Κανονισμού Τεχνολο¬ 
γίας Σκυροδέματος» (ΦΕΚ 266/Β/9.5.1985). 

8. Τον Ειδικό Κανονισμό Πιστοποίησης Υδραυλικών Τσιμέντων Τύ¬ 
που Πόρτλαντ (Π.Δ. 244/1980) ΕΚΠ 6-88 του ΕΛΟΤ. 

9. Την αριθ. 89/106/ΕΟΚ οδηγία του Συμβουλίου της 21ης Δε¬ 
κεμβρίου 1988 «Για την προσέγγιση των Νομοθετικών, Κανονιστικών 
και Διοικητικών διατάξεων των κρατών μελών όσον αφορά τα προϊόντα 
του τομέα δομικών κατασκευών», αποφασίζουμε: 

Άρθρο 1 

Σε εφαρμογή των διατάξεων του Προεδρικού Διατάγματος 244/ 
1980, τα τσιμέντα που χρησιμοποιούνται στην αγορά προκειμένου να 
διακινούνται ελεύθερα πρέπει να συνοδεύονται από τα παραστατικά έγ¬ 
γραφα εμπορίας και διακινήσεώς τους (τιμολόγια, δελτία αποστολής, 
διασαφήσεις, δικαιολογητικά ανοίγματος πιστώσεως κ.λπ.) τα οποία θα 
αναγράφουν τον τύπο και την κατηγορία τσιμέντου όπως αυτές ορίζο¬ 
νται στο παραπάνω Προεδρικό Διάταγμα. 

Άρθρο 2 

Απαγορεύεται η παραγωγή, κατοχή, διακίνηση και πώληση τσιμέ¬ 
ντων που προορίζονται για την παρασκευή σκυροδέματος στην Ελλη¬ 
νική Επικράτεια και δεν ανταποκρίνονται σε έναν από τους τύπους - κα¬ 
τηγορίες τσιμέντου που αναφέρονται στο παραπάνω Προεδρικό Διά¬ 
ταγμα και δεν συνοδεύονται από τα κατά περίπτωση πιστοποιητικά 
ελέγχου των χαρακτηριστικών τους. 

Τα πιστοποιητικά ελέγχου εκδίδονται από τον «Ελληνικό Οργανισμό 
Τυποποίησης» (ΕΛΟΤ), ο οποίος συνεργάζεται για το σκοπό αυτό με 
κατάλληλα εργαστήρια ή γραφεία ελέγχου. 

Οι απαραίτητες δειγματοληψίες διενεργούνται για μεν τα εγχώρια 
τσιμέντα στη μονάδα παραγωγής τους, για δε τα εισαγόμενα στα τελω¬ 
νεία εισαγωγής. Τα σχετικά με τη διενέργεια των δειγματοληψιών και 
την εκτέλεση των προβλεπομένων δοκιμών αναφέρονται στα άρθρα 6 
και 7 αντίστοιχα του Π.Δ. 244/1980. 

Άρθρο 3 

Των ανωτέρω υποχρεώσεων απαλλάσσονται τα προϊόντα τα οποία 
καλύπτονται από σήμα συμμόρφωσης (ποιότητας) ή συνοδεύονται από 
πιστοποιητικά συμμόρφωσης (ποιότητας) τα οποία αντίστοιχα χορη¬ 
γούνται ή εκδίδονται από τον ΕΛΟΤ. 

Άρθρο 4 

Αν το Υπουργείο Βιομηχανίας Ενέργειας και Τεχνολογίας (ΥΒΕΤ) 
διαπιστώσει ότι τα τσιμέντα που προορίζονται για την παρασκευή σκυ¬ 
ροδέματος στην Ελληνική Επικράτεια δεν πληρούν τις προϋποθέσεις του 
άρθρου 1 της παρούσας Απόφασης ή δεν έχουν τις χαρακτηριστικές 

ιδιότητες των τύπων - κατηγοριών τσιμέντου του Π.Δ. 244/1980, δύ- 
ναται να απαγορεύσει, μετά από γνωμοδότηση του ΕΛΟΤ, τη διάθεση 
στην αγορά αυτών των υλικών ή να την υποβάλει σε ειδικούς όρους με 
ειδική απόφαση της αρμόδιας Υπηρεσίας του ΥΒΕΤ, επαρκώς αιτιολο¬ 
γημένης, η οποία επιδίδεται στον ενδιαφερόμενο με αποδεικτικό επίδο¬ 
σης. 

Άρθρο 5 

Τσιμέντα για την παρασκευή σκυροδέματος που παράγονται σε Κρά¬ 
τος μέλος των Ευρωπαϊκών Κοινοτήτων, σύμφωνα με εθνικά ή άλλα 
πρότυπα ή τεχνικούς κανονισμούς, στο οποίο ισχύει ένα σύστημα πιστο¬ 
ποίησης της ποιότητας που αναγνωρίζεται από δημόσια αρχή του Κρά¬ 
τους αυτού, 

- εξαιρούνται από τους ελέγχους του άρθρου 2 της παρούσας Απόφα- 

, 

- υποχρεούνται όμως να αναγράφουν στα παραστατικά έγγραφα 
εμπορίας και διακίνησής τους τις ποιότητες σύμφωνα με τις απαιτήσεις 
του Π.Δ. 244/1980. 

Άρθρο 6 

Οποιοσδήποτε θέτει σε κυκλοφορία, εισάγει ή μεταπωλεί τσιμέντο 
για την παρασκευή σκυροδέματος ή εμποδίζει τον έλεγχο αυτών κατά 
παράβαση των διατάξεων της προύσας Απόφασης, εκτός από τις τυχόν 
κυρώσεις που προβλέπονται από άλλες διατάξεις της εθνικής νομοθε¬ 
σίας, επιβάλλεται υπέρ του Δημοσίου, με απόφαση του Υφυπουργού 
Βιομηχανίας, Ενέργειας και Τεχνολογίας και μετά από πρόταση της 
αρμόδιας διεύθυνσης του ΥΒΕΤ, πρόστιμο μέχρι 10.000.000 δραχ¬ 
μών. Με την ίδια απόφαση μπορεί να αποσυρθεί από την κυκλοφορία 
όλη η ποσότητα του τσιμέντου, με μέριμνα των οικείων αστυνομικών 
αρχών τα δε έξοδα θα βαρύνουν αυτόν που έθεσε σε κυκλοφορία το προ¬ 
ϊόν. 

Σε περίπτωση υποτροπής οι παραβάτες τιμωρούνται με χρηματική 
ποινή μέχρι 20.000.000 δραχμών. 

Άρθρο 7 

Η ισχύς της Απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως και αντικαθιστά την υπ’ άριθ. 17091/ 
3331, ΦΕΚ 645/Β/7.8.1991 Απόφαση του Υφυπουργού Βιομηχα¬ 
νίας Ενέργειας και Τεχνολογίας. 

Αθήνα, 21 Νοεμβρίου 1991 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΚΩΝΣΤΑΝΤΙΝΟΣ ΓΙΑΤΡΑΚΟΣ ΒΑΣΙΛΕΙΟΣ ΜΑΝΤΖΩΡΗΣ 
-♦- 

Αριθ. 15262 (11) 

Σύσταση ίδιου Νομικού Προσώπου στο Δήμο Ζεφυρίου Αττικής με την 

επωνυμία «Σχολική Επιτροπή 2ου - 34ου Δημοτικού Σχολείου και 

2ου Νηπιαγωγείου, Δήμου Ζεφυρίου». 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις της παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις». 

3. Την 87ΑΣ/1991 απόφαση του Δημοτικού Συμβουλίου Ζεφυρίου, 
αποφασίζουμε: 

1. Συνιστούμε στο Δήμο Ζεφυρίου του Νομού Αττικής ίδιο Νομικό 
Πρόσωπο με την επωνυμία «Σχολική Επιτροπή 2ου - 34ου Δημοτικού 
Σχολείου και 2ου Νηπιαγωγείου, Δήμου Ζεφυρίου».- 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 


τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 9/μελές Διοικητικό Συμβού¬ 
λιο αποτελούμενο από: 

α) Τον εκάστοτε Δήμαρχο, ως Πρόεδρο, ή τον υπ’ αυτού οριζόμενο 
Δημοτικό Σύμβουλο, ως Πρόεδρο, 
β) Ένα (1) Δημοτικό Σύμβουλο, 
γ) Τους Διευθυντές των αντίστοιχων Σχολείων, 
δ) Τον εκπρόσωπο των Συλλόγων Γονέων και Κηδεμόνων των αντί¬ 
στοιχων σχολείων, 
ε) Ένα (1) δημότη. 

4. Η θητεία του πρώτου Δ.Σ. του Νομικού Προσώπου λήγει με τη 
/λήξη της παρούσας δημοτικής περιόδου. Η θητεία των μελών του Δ.Σ. 

ακολουθεί τη δημοτική περίοδο. Το Δ.Σ. εκλέγει αντιπρόεδρο, γραμμα¬ 
τέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη- 
. ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 5 Αυγούστου 1991 

Ο Νομάρχης 
ΑΘΑΝ. ΜΠΟΥΡΑΣ 

--♦- 

Αριθ. 14385 (12) 

Ψήφιση ΟΕΥ Κοινότητας Βουλωμένης Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρ. 26 του Ν. 1832/89 «τροποποίηση και συ¬ 
μπλήρωση της νομοθεσίας για την τοπική αυτ/ση, την αποκέντρωση 
και όΛλες διατάξεις». 

2. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Νομικών Προσώπων Δημοσίου Δικαίου και των 
Οργανισμών Τοπικής Αυτ/σης και άλλες διατάξεις». 

3. Την αριθμ. 32/1991 απόφαση του Κ.Σ. Βουλωμένης με την 
οποία καταρτίσθηκε και ψηφίστηκε ο ΟΕΥ της Κοινότητας. 

4. Την αριθμ. 43/1991 γνωμοδότηση του Υπηρ/κού Συμ/λίου του 
άρθρ. 14 παρ. 9 του Ν. 1586/86 που περιλαμβάνεται στο αριθμ. 5/ 
1991. 

5. Όλο το σχετικό φάκελο, αποφασίζουμε: 

Εγκρίνουμε την αριθμ. 32/1991 απόφαση του Κ.Σ. Βουλωμένης με 
την οποία καταρτίσθηκε και ψηφίστηκε ο ΟΕΥ της Κοινότητας όπως 
παρακάτω: 

Άρθρο Ιο 

Η υπηρεσία της Κοινότητας συγκροτείται από τη Διοικητική Υπηρε¬ 
σία. 

Άρθρο 2ο 

Διάρθρωση - Διαβάθμωη θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση γραμματέα κλάδου ΔΕΙ με βαθμό Γ-Α. 

Άρθρο 3ο 

Προσόντα διορισμού - καθήκοντα κ.λπ. 

Για το διορισμό τα καθήκοντα του περιορισμού, το χρόνο εργασίας, 

την αστική ευθύνη, τα δικαιώματα, άδειες, τις μεταβολές υπηρεσιακής 
κατ/σης το προβάδισμα, τις ποινές, τη λύση της υπαλληλικής σχέσης, 
την ιατροφαρμακευτική περίθαλψη και νοσοκομειακή, τα έξοδα κηδείας 
των μονίμων υπαλλήλων που προβλέπονται από τον Οργανισμό ρυθμί¬ 
ζονται από τις διατάξεις του Ν. 1188/81 και των διαταγμάτων που εκ- 
δίδονται σε εκτέλεση του Νόμου αυτού. 

Άρθρο 4ο 

Αρμοδιότητες και αντικείμενα της διοικητικής υπηρεσίας 
Στην αρμοδιότητα της διοικητικής υπηρεσίας ανήκουν (ενδεικτική 
απαρίθμηση): 

α) Η μέριμνα γία την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
νόμο βιβλίων της Κοινότητας, των φακέλων του αρχείου και τη σφρα¬ 
γίδα της Κοινότητας. 

γ) Η παραβολή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ) Η τήρηση των πρακτικών των συνεδριάσεων του κοιν/κού συμ¬ 
βουλίου η καταχώρησή τους στο βιβλίο πρακτικών αυτού η μέριμνα για 
την υπογραφή του και έκδοση αντιγράφων. 

ε) Η κατάρτιση με τον Πρόεδρο σχεδίου του προπ/σμού της Κοινότη¬ 
τας η σύνταξη και συνυπογραφή με τον Πρόεδρο της Κοινότητας των 
βεβαιωτικών καταλόγων, επιβολής, βεβαιώσεις και εισπράξεως των εν 
γένει κοιν/κών εσόδων και τη διεξαγωγή της εν γένει λογιστικής υπη¬ 
ρεσίας της Κοινότητας. 

στ) Η ενημέρωση του Προέδρου για την πορεία των οικονομικών της 
Κοιν/τας και η προσυπογραφή με τον Πρόεδρο των χρηματικών ενταλ¬ 
μάτων της Κοινότητας. 

ζ) Η προσυπογραφή όλων των σχεδίων των προς υπογραφή εγγρά¬ 
φων των πιστοποιητικών και πινάκων που προβλέπουν οι ισχύουσες 
διατάξεις. * 

η) Η επιμέλεια κατάρτισής του προγράμματος τέλεσης δημοσίων 
κοινοτικών εορτών και δεξιώσεων. 

θ) η φροντίδα για τη λειτουργία των υπηρεσιών της Κοιν/τας ύδρευ¬ 
σης, φωτισμού, άρδευσης, γυμναστηρίου, ως και πάσης άλλης δημιουρ- 
γηθεισομένης υπηρεσίας στο μέλλον. 

ι) Η τήρηση και φύλαξη των μητρώων αρρένων, δημοτολογίων και 
ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων οι οποίες ανατίθενται στην Κοινότητα από νόμους διατάγ¬ 
ματα κ.λπ. 

ι 

Άρθρο 5ο 

Αυτός ο οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιέυθεί στην Εφημερίδα της Κυβερνήσεως. 

Άγιος Νικόλαος, 13 Νοεμβρίου 1991 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 
-♦- 

Αριθ. 15946 (13) 

Τροποποίηση της 14921/90/15.1.1991 απόφασης Νομάρχη Πέλλας 
«περί αυστάσεως ίδιου Νομικού Προσώπου στην Κ/τα Παλαιφύτου 
με την επωνυμία «Ενιαία Σχολική Επιτροπή Δημοτικού Σχολείου 
και Νηπιαγωγείου Παλαιφύτου». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 


1. Τις διατάξεις: (α) των παρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α/100) και (β) του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989 Α’ 146). 

2. Την αριθμ. 50/1991 απόφαση του Κ.Σ. Παλαιφύτου του Ν. Πέλ¬ 
λας «περί τροποοιήσεως της αριθμ. 64/1990 όμοιας «περί συστάσεως 
ίδιου Νομικού Προσώπου με την επωνυμία ενιαία σχολική επιτροπή Δη¬ 
μοτικού Σχολείου και Νηπιαγωγείου Παλαιφύτου. 

3. Την αριθμ. 14921/90/15.1.1991 απόφασή μας «περί συστά¬ 
σεως Κοιν. Νομικού Προσώπου με την επωνυμία «Ενιαία Σχολική Επι¬ 
τροπή Δημοτικού Σχολείου και Νηπιαγωγείου Παλαιφύτου», αποφασί¬ 
ζουμε: 

Τροποποιούμε την παράγραφο 3 της αριθμ. 14921/90/15.1.1991 
απόφασή μας «περί συστάσεως Κοινοτικού Νομικού Προσώπου με την 
επωνυμία «Ενιαία Σχολική Επιτροπή Δημοτικού Σχολείου και Νηπια¬ 
γωγείου Παλαιφύτου» ως εξής: 

3. Το Νομικό Πρόσωπο διοικείται από (7) επταμελές Διοικητικό 
Συμβούλιο αποτελούμενο από: 

α) Τον εκάστοτε Πρόεδρο της Κ/τας ως Πρόεδρο. 

β) Δύο (2) Δημοτικούς. Συμβούλους. 

γ) Τον εκάστοτε Δ/ντή του Δημοτικού Σχολείου. 

δ) Την εκάστοτε Δ/ντρια του Νηπιαγωγείου. 

ε) Από έναν εκπρόσωπο του Συλλόγου Γονέων και Κηδεμόνων του 
Δημοτικού Σχολείου και 

στ) Από έναν εκπρόσωπο του Συλλόγου Γονέων και Κηδεμόνων του 
Νηπιαγωγείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 7 Νοεμβρίου 1991 

Με εντολή Νομάρχη 
Ο Διευθυντής 
ΕΛ. ΛΑΣΚΗΣ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

1. Διορθώνεται στα ΦΕΚ 124/Β/4.3.1991, 503/Β/11.7.91, 

512/Β-/11.7.1991, 652/Β-/7.8.91, 76Ο/Β-/20.9.91 και 671/ 
Β'/7.8.91 η επωνυμία των εκδόσεων «ΣΜΙΛΗ» όπου έχει αναγραφεί 
λάθος στα ανωτέρω ΦΕΚ ως εξής: · 

ΕΚΔΟΣΕΙΣ «ΣΜΙΛΗ» Χρήστος Β. Κουτσιαύτης 

2. Διορθώνεται η Β3/5091/9.10.1991 (ΦΕΚ 901/Β75.11.91) 
Τπ. απόφαση και στη σελ. 7764 ως προς τους συγγραφείς, τους τίτλους 
βιβλίων και τα τμήματα διανομής των κατωτέρω συγγραμμάτων ως 
εξής: 

Συγγραφέας Τίτλος Συγγράμματος Τμήμα/Σχολή 

που διανέμεται 

1) Θεοδόσιος Πελεγρίνης «Εμπειρία και Πράγματι-Φ.Π.Ψ. του Ε.Κ.Π. 

τικότητα» Αθηνών 

2) Ι.Λ. Αραχωβίτης «Απλές Εφαρμογές των Βιολογικό του Ε.Κ.Π. 

Μαθηματικών στις επι- Αθηνών 
στήμες της Ζωής και της 
Υγείας». 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




